  Наталия Сильвестрова Удмуртиын почта ёзэтъёслэн ужан радлыксы праздник нуналъёсы воштӥськоз. Со сярысь Россиысь почталэн элькун ёзэтэзлэн пресс-службаез ивортӥз. 23-тӥ тулыспалэ но 8-тӥ южтолэзе ваньмыз почта ёзэтъёс уз ужалэ. 22-тӥ тулыспалэ но 7-тӥ южтолэзе ужан нуналзы одӥг часлы вакчиялоз. 24-тӥ тулыспалэ ёзэтъёс арнянунал радлыкъя ужалозы, нош 25-тӥ тулыспалэ но 9-тӥ южтолэзе ужзэс дышем радлыкъя азьланьтозы. 23-тӥ тулыспалэ но 8-тӥ южтолэзе почтальонъёс почта пыр ыстонъёсты но газет-журналъёсты уз нуллэ. Пенсиосты но пособиосты Мерлыко фондлэн улосвыл ёзэтэныз тупатэм радлыкъя вуттозы. Калык пенсиосты но пособиосты, почта пыр ыстонъёсты но газет-журналъёсты дырыз-дыръя мед басьтоз шуыса, куд-ог гурт ёзэтъёс мукет радлыкъя ужаны быгато.  Тодэ вайытом, Удмуртиын вакчи ужан арня кутскиз. Тегъёс: почта праздникъёс Удмуртия  